OpenLLM-France/wikimedia huggingface dataset:
# Kondapalli

Kondapalli és una ciutat de l'Índia, al districte de Kistna, estat d'Andhra Pradesh, amb una població d'uns 38.000 habitants (1881: 4.289 habitants; 1901: 4.799 habitants), i amb un fortí notable en ruïnes. És famosa per fabricar les nines de Kondapalli. Dona nom a unes muntanyes, que corren entre Nandigama i Vijayawada durant uns 24 km, que són les muntanyes principals del districte, però la seva altura és poc important.

## Història

Fou construïda per la dinastia Reddi de Kondavir vers 1360. Va passar després als reis d'Orissa als que els va prendre el 1471 el sultà bahmànida Muhammad Shah Bahman; el 1477 la guarnició es va revoltar i els bahmànides la van reconquerir però al segle xvi estava altre cop en mans del rei d'Orissa; vers el 1515 fou conquerida per Krishna Raya i el 1521 per Sultan Kuli Kutab Shah. Es va rendir a les forces de l'emperador Aurangzeb el 1687. El 1724 va quedar en mans del nizam d'Hyderabad. El 10 de març de 1766 fou pressa a l'assalt pel general Caillaud. Més tard hi va haver una petita guarnició britànica que es va retirar el 1859.

## Referències

* Wikipèdia en angles.
* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Monique Nsanzabaganwa

Monique Nsanzabaganwa (Ruanda, 1971) és una economista i política de Ruanda i polític que ha estat vice governadora del Banc Nacional de Ruanda des de 2011.

## Carrera

Va estudiar a escoles de Ruanda abans de la seva formació universitària. És llicenciada en economia per la Universitat Nacional de Ruanda. Va estudiar a la universitat de Stellenbosch, a Sud-àfrica, graduant-se amb un màster en economia, seguit d'un doctorat de filosofia i en economia.
Després dels estudis de postgrau a l'estranger, va tornar a Ruanda i va treballar com a professora d'economia a la Universitat Nacional de Ruanda, de 1999 a 2003. Entre 2003 i 2008, va exercir com a ministra d'Estat responsable de Planificació Econòmica al Ministeri d'Hisenda i Planificació Econòmica de Ruanda. De 2008 fins 2011 va ser ministra de Comerç i Indústria en el govern de Ruanda.
Com a ministre d'Estat de planificació econòmica, Monique Nsanzabaganwa acredita crear un sistema estadístic i de planificació més forta a nivell nacional i local. Fou una impulsora de l'establiment de l'Institut Nacional d'Estadística de Ruanda. També se li atribueix el lideratge dels esforços per establir el marc legal i les directrius de política per a microfinances a Ruanda.

## Altres consideracions

Ella és membre de la Xarxa Africana de Líders, membre de la Xarxa de Lideratge Global d'Aspen (AGLN), membre de la Iniciativa de lideratge d'Àfrica (ALI) a Àfrica Oriental i membre de la John F. Kennedy School of Government. Ha exercit el càrrec de presidenta del Consell d'Administració de l'Institut Nacional d'Estadística de Ruanda, des de 2012.

## Referències

* ↑ ALIEAF. «Africa Leadership Initiative - East Africa Class of 2008». Dar es Salaam: African Leadership Initiative East Africa Foundation (ALIEAF), 2008. Arxivat de l'original el 5 de març 2016. [Consulta: 1r octubre 2017].
* ↑ WWBO. «Dr. Monique Nsanzabaganwa, Vice Governor, National Bank of Rwanda». Nova York: Womensworldbanking.org (WWBO), 30-09-2017. [Consulta: 30 setembre 2017].
* 1 2 3 4 5 6 NISR. «Board of Directors of the National Institute of Statistics of Rwanda: Dr. Monique Nsanzabaganwa, Chairperson». Kigali: National Institute of Statistics of Rwanda (NISR), 30-09-2017. [Consulta: 30 setembre 2017].
* ↑ G. Mugoya. «Secret life: Minister Monique Nsanzabaganwa». New Times (Ruanda), 19-02-2011. [Consulta: 30 setembre 2017].
* ↑ NBR. «Governance of the National Bank of Rwanda: Vice Governor, National Bank of Rwanda». Kigali: National Bank of Rwanda (NBR), 01-10-2017. [Consulta: 1r octubre 2017].
# Model d'Actors

En informàtica, el Model d'Actors és un model de concurrència amb comunicació per pas de missatges (sense compartir memòria) que té com a primitiva principal els executables anomenats actors.
En resposta a un missatge rebut, un actor pot crear més actors, passar-los missatges, i modificar el seu estat per determinar com tractarà els propers missatges.
Una implementació del model d'Actors és la que incorpora el sistema concurrent del llenguatge Erlang.

## Bibliografia

* Gul Agha. Actors: A Model of Concurrent Computation in Distributed Systems. MIT Press 1985.

## Referències

* ↑ Scala and Erlang, the actor based concurrency model in the multi-core era (anglès)
# José Antonio Manzano

José Antonio Manzano "Manzano" (Barcelona, 11 de desembre de 1958 - Basilea, 31 de març de 2019) va ser un cantant de heavy metal i hard rock espanyol, membre del grup Banzai, a més d'altres. Des de finals dels anys 80 va treballar en solitari conegut com a Manzano, paral·lelament feia altres projectes. Va tenir un fill anomenat David Cristian Manzano.

## Carrera

Va començar la seva carrera amb el grup Còmic, amb els qui va gravar dos discos, Labios rojos (1980) i Conversación privada, (1981). Després d'aquesta experiència es va unir a Tigres d'Or, després coneguts com a "Tigres". Després va arribar la seva banda més coneguda, Banzai, amb els qui grava Duro y potente (1984) i Alive N' Screamin (1988); També va gravar l'àlbum En la batalla (1985) amb el grup Zero.
El 1988 llança el seu primer disc en solitari, titulat Manzano, seguit de Xarxa Hot a l'any següent, i Al límit de la passió, de 1990.
Vint-i-set anys més tard, al Nadal del 2017, torna a publicar un nou àlbum, el qual va titular 4. Les presentacions en directe d'aquest, previstes per 2018, es veuen truncades per la recaiguda d'un càncer de còlon, amb el qual ja feia temps que lluitava i que ell mateix va fer públic mitjançant un missatge a través de les xarxes socials i mitjans de comunicació especialitzats.
Altres participacions de Manzano van ser Boys Will Be Boys d'Emergency (1993), Niagara III de Niagara, amb el grup barceloní Bruque, i novament amb Banzai, per al directe En viu i potent de l'any 2012.

## Discografia en solitari

Des dels anys 80 fins al 2017
* Manzano (LP. G.B.B.S. Records. 1988)
* Xarxa Hot (LP. G.B.B.S. Records. 1989)
* Al límit de la passió (LP i CD. G.B.B.S. Records. 1990)
* La meva religió (CD. Llegenda Records. 2015)
* 4 (CD. The Fish Factory. 2017)

## Referències

* ↑ Manzano en metal-archives.com
* ↑ Redacción «Ha muerto José Antonio Manzano». , 01-04-2019 [Consulta: 1r abril 2019].
# Gresol

El gresol o cresol és un recipient normalment fet de grafit amb addició d'argila per tal que pugui suportar altes temperatures, normalment de més de 500 °C i fins a uns 1.600 °C. S'usa com a estri de laboratori i en els forns metal·lúrgics per a contenir i manipular els materials fosos. En sentit figurat, s'anomena gresol el lloc on es formen idees o activitats de tota classe mitjançant la concurrència i posterior síntesi de les diferents opinions o accions.
S'han fet servir els gresols per a obtenir platí niquel i zirconi, entre d'altres. Amb altes temperatures es fa un motlle, amb els metalls dins del gresol, on els gasos s'expandeixen i s'alliberen, durant el posterior refredament, restant-hi l'aliatge cercat.

## Empre del terme en català

Tradicionalment, abans de la il·luminació elèctrica a les llars, es feia servir el llum de gresol/cresol o llum de ganxo o a les Balears llum de cruia-cruies o d'encruia (cast. candil. dit antigament llum de ferro). Llum de tafona (Balears) o llum de molí era un llum de gresol més gros que els ordinaris, que servia per a il·luminar el treball dels tafoners o dels moliners.
Format per dos recipients quadrangulars encaixats perfectament l'un dintre l'altre, el de la part superior conté l'oli i el ble, el de sota és destinat a recollir l'oli que s'escorre i té un ganxo per a penjar el llum al fumeral o al mig de la cuina. La cruia era cada un dels dos platets quadrats de ferro, amb els cornalons aprimats en angle agut formant bec, que servien de recipients a l'oli (esp. ‘’candileja‘’).
El gresol ha passat a designar el dipòsit de l'oli o del petroli de les llanternes i fanals, i també una mena de cassolins o vasets que serveixen per a contenir oli, dins dels quals es posa una xinxa o xinxeta - ble petit (esp. ‘’mariposa‘’) - per poder tenir llum poc intensa durant la nit.

## Enllaços externs

* Momentive Performance Quartz, Inc. Manufactura de crisoles de cuarzo Arxivat 2008-09-19 a Wayback Machine..
* CR-Scientific: Catalog: Porcelain ware & accessories: Crucibles muestra dibujos diversos Arxivat 2008-07-04 a Wayback Machine..
* Paraules i coses: assaig lexicològic sobre el gresol i el fester, Antoni Griera.
Equipament de laboratori de química :
Viccionari
# Platja de Rebolleres

La Platja de Rebolleres, se situa a la parròquia de Candás, a la comarca del Cap de Penyes, en el concejo de Carreño, Astúries.

## Descripció

Realment més que una sola platja, Rebolleres és un conjunt de tres petites cales anomenant-se les altres dues El Redondel i El Sequero. El seu accés es realitza a peu a través d'un sender que parteix del cementiri de Candás, encara que també s'ha habilitat una altra ruta d'accés a partir de l'Església de la localitat.
No disposa d'equipaments, i l'entorn apareix una mica degradat, de manera que l'assistència de banyistes és pràcticament nul·la.
En els seus voltants es pot practicar la pesca recreativa i les immersions de busseig.

## Referències

* 1 2 3 del Río, Alejandro. Guía total de las playas de Asturias. 244 rincones para disfrutar de la costa asturiana (en castellà). Nobel, 2013, p. 184. ISBN 978-84-8459-669-1.
* ↑ «Guía de playas» (en castellà). Ministerio para la Transición Ecológica. Arxivat de l'original el 2018-09-29. [Consulta: 29 setembre 2018].
* ↑ «Playa de Rebolleres» (en castellà). Naturaleza y turismo. Arxivat de l'original el 2015-02-09 [Consulta: 20 febrer 2015].
# Línia evolutiva de Piplup

Aquesta línia evolutiva de Pokémon inclou Piplup, Prinplup i Empoleon.

## Piplup

Piplup és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus aigua. Evoluciona a Prinplup.

## Prinplup

Prinplup és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus aigua. Evoluciona de Piplup i evoluciona a Empoleon.

## Empoleon

Empoleon és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus aigua i de tipus acer. Evoluciona de Prinplup.

## Referències

* 1 2 3 4 Piplup a Bulbapedia (anglès)
* 1 2 3 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Piplup a Bulbapedia (anglès)
* Prinplup a Bulbapedia (anglès)
* Empoleon a Bulbapedia (anglès)
Espècies de Pokémon :
# Kondos

Kondos és un cràter sobre la superfície del planeta nan Ceres, situat amb el sistema de coordenades planetocèntriques a -16.71 ° de latitud nord i 20.14 ° de longitud est. Fa un diàmetre de 44 km. El nom va ser fet oficial per la UAI el primer d'octubre del 2015 i fa referència a Kondos, divinitat de l'agricultura de la mitologia finlandesa

## Referències

* ↑ "Kondos". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Monique Laurent

Monique Laurent (1960) és una informàtica i matemàtica francesa, experta en optimització matemàtica. És investigadora en el Centre de Matemàtiques i Informàtica, a Amsterdam, d'on és també membre de l'equip gestor. Laurent també té una plaça a mitja jornada com a professora d'econometria i investigació operativa a la Tilburg University.

## Educació i carrera

Laurent va obtenir el doctorat a la Universitat Denis Diderot de París l'any 1986, sota la supervisió de Michel Deza. Va treballar al CNRS de 1988 a 1997, quan es va traslladar al Centre de Matemàtiques i Informàtica. Va tenir una segona plaça a Tilburg l'any 2009.

## Obra

Juntament amb Deza, Laurent és l'autora del llibre Geometry of Cuts and Metrics (Algorithms and Combinatorics 15, Springer, 1997).

## Premis i honors

Va ser ponent plenària al Congrés Internacional de Matemàtics de 2014. Va ser elegida membre de la Societat de Matemàtiques Industrials i Aplicades (SIAM) l'any 2017, "per les seves contribucions en l'optimització discreta i polinòmica i per revelar-ne les seves interaccions". Ha estat membre de l'Acadèmia Reial d'Arts i Ciències dels Països Baixos des de 2018.

## Referències

* ↑ Birth year from ISNI authority control file, retrieved 2018-11-29.
* 1 2 Employee profile, CWI, retrieved 2016-07-02.
* ↑ Faculty profile, Tilburg University, retrieved 2016-07-02.
* ↑ Monique Laurent al Mathematics Genealogy Project.
* ↑ Reviews of Geometry of cuts and metrics: Alexander Barvinok (1998); Robert Dawson, Plantilla:Zbl
* ↑ ICM Plenary and Invited Speakers since 1897 Arxivat 2017-11-24 a Wayback Machine., International Mathematical Union, retrieved 2016-07-02.
* ↑ SIAM Fellows: Class of 2017, retrieved 2017-04-25.
* ↑ «Monique Laurent». [Consulta: 5 gener 2019].

## Enllaços externs

* Pàgina principal al CWI
* Perfil a Google scholar
# Monarca alanegre

El monarca alanegre (Monarcha frater) és un ocell de la família dels monàrquids (Monarchidae).

## Hàbitat i distribució

Habita els boscos de les muntanyes del centre, nord-est, nord-oest i sud-est de Nova Guinea, illes de l'Estret de Torres i la Península del Cap York, al nord-est d'Austràlia.

## Referències

* ↑ «Monarca alanegre». Cercaterm. TERMCAT, Centre de Terminologia. Rev. 10/05/2023(català)
# José Antonio Martín Domínguez

José Antonio Martín Domínguez (Sant Joan Despí, 4 d'abril de 1964) és un exfutbolista català, que ocupava la posició de migcampista. Va ser internacional amb la selecció catalana i amb la selecció espanyola.

## Trajectòria

Format al planter del FC Barcelona, debutaria amb el primer equip dins la jornada de vaga dels futbolistes professionals, a la campanya 84/85. Seria el seu únic encontre amb els blaugrana a la màxima categoria, tot i que romandria al Barcelona Atlètic entre 1986 i 1988.
Després d'un any a la UE Figueres, a l'estiu de 1989 fitxa pel CA Osasuna. Amb els navarresos roman cinc temporades jugant en primera divisió, les tres primers com a titular i les dues darreres com a suplent. En total, va disputar 137 partits i va marcar 10 gols amb l'Osasuna.
Entre 1994 i 1996 va jugar amb l'Atlético Marbella, que militava a la Segona Divisió. El migcampista va ser titular amb els andalusos.

## Selecció

Martín Domínguez va ser internacional en tres ocasions amb la selecció espanyola.

## Referències

* 1 2 3 4 5 6 7 8 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.

## Enllaços externs

* Fitxa de Martín Domínguez
# Guanxi

El guanxi és un concepte propi de la cultura xinesa que explicita les relacions d'ajuda mútua i poder entre una persona i el seu grup de coneguts, relacionat amb el capital social d'aquell individu.
Segons el guanxi, una persona pot recórrer a d'altres perquè l'ajudin, li facin favors o prestin serveis. És una mesura d'influència, que sol estar lligada a l'estatus social. S'espera que els altres lligats pel guanxi facin aquestes tasques sense haver-les de demanar, com un símptoma de respecte i afecte cap a l'altra persona, a qui reten deferència. Com que els favors seran recíprocs, és important mantenir la xarxa de relacions activa, amb contacte entre els seus membres, que poden ser parents, amics, membres del mateix club o companys de feina. Un abús del poder del guanxi porta a la corrupció.

## Referències

* ↑ Gold, Thomas, Douglas Guthrie, and David Wank. 2002. Social Connections in China: Institutions, Culture and the Changing Nature of Guanxi. Cambridge: Cambridge University Press.
* ↑ GuanxiUAM
# Platja de Ribes Altes (Cadaqués)

La platja de Ribes Altes és una platja del municipi de Cadaqués (Alt Empordà) situada al Parc Natural del Cap de Creus, entre la Cala Seca i la platja de Cala Bona. Té una longitud de 21 m i una amplada mitjana de 10 m, formada per graves i còdols.

## Referències

* ↑ «Mapa Topogràfic de Catalunya». Institut Cartogràfic i Geològic de Catalunya.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
# Marc Etchebers

Marc Etchebers (Saint-Jean-Pied-de-Port, Baixa Navarra, 1947) és un farmacèutic i pilot de ral·li francès resident al País Basc. Va competir gran part de la seva carrera a Espanya, participant entre 1969 i 1994 en el Campionat d'Espanya de Ral·lis, on aconseguiria 30 victòries i 58 podis.
Malgrat no aconseguir guanyar mai el Campionat d'Espanya, és un dels pilots amb major nombre de victòries i podis. Va ser-ne subcampió l'any 1975, tan sols superat aquella temporada per Antoni Zanini. Per altra banda, va finalitzar tercer els anys 1974 i 1979, així com quart els anys 1976, 1977, 1978, 1982 i 1983.
Entre les seves victòries destaquen vuit ocasions al Ral·li Basc Navarrès, cinc al Ral·li d'Ourense, cinc al Ral·li Costa del Sol, quatre al Ral·li de Ferrol, tres al Ral·li Rías Baixas i tres al Ral·li Botafumeiro. L'any 1974 va guanyar el Ral·li de Catalunya.
L'any 1975 va debutar en una prova del Campionat Mundial de Ral·lis al disputar el Ral·li de Portugal amb un BMW 2002 Tii.
Va ser un pilot habitual de la marca Porsche amb vehicles preparats pel preparador francès VARA, tenint com a copilot més habitual la seva esposa Marie-Christine Etchebers-Rives.

## Referències

* ↑ «Rally Catalunya Lista de todos los ganadores de la historia» (en castellà), 12-10-2016. [Consulta: 26 juny 2022].
* ↑ «Caso español». [Consulta: 26 juny 2022].

## Enllaços externs

* Perfil a ewrc-results
# Keyserling

«Keyserling» té aquests significats:
* És el nom de diversos membres de la casa dels Keyserlingk
* Alexander Keyserling (1815–1891), geòleg rus, paleontòleg, botànic i zoòleg
* Eugen von Keyserling (1833–1889), aracnòleg alemany
* Hermann Graf Keyserling (1880–1946), filòsof alemany
* Eduard von Keyserling (1855–1918), escriptor alemany
* H.H. Keyserling (1866-1944), oficial naval rus, mariner i balener a l'Extrem Orient
* Leon Keyserling (1908–1987), economista estatunidenc
* Arnold Keyserling (1922–2005), filòsof alemany, fill de Hermann.
# Muscoïdeus

Els muscoïdeus (Muscoidea) són una superfamília de dípters braquícers de l'infraordre dels esquizòfors, que inclou la gran família des múscids i famílies estretament relacionades amb ells.

## Taxonomia

Els muscoideus inclouen quatre famílies:
* Familia Scathophagidae
* Familia Anthomyiidae
* Familia Muscidae
* Familia Fanniidae

## Referències

* ↑ «Pape, T., Blagoderov, V., & Mostovski, M. B. (2011). Order Diptera Linnaeus, 1758. Animal biodiversity: An outline of higher-level classification and survey of taxonomic richness. Zootaxa, 3148(237), 222-229.». Arxivat de l'original el 2021-02-18. [Consulta: 7 novembre 2017].
* ↑ BugGuide - Mucoidea
# Pervomaiski (Mostovskoi)

Pervomaiski - Первомайский (rus) és un khútor del krai de Krasnodar, a Rússia. Es troba a la desembocadura del riu Gubs al Khodz, afluent del Labà, de la conca hidrogràfica del Kuban. És a 5 km al sud-oest de Mostovskoi i a 155 km al sud-est de Krasnodar.
Pertany al possiólok de Mostovskoi.
# Margaret (Alabama)

Margaret és una població dels Estats Units a l'estat d'Alabama. Segons el cens del 2000 tenia 1.169 habitants.

## Demografia

Segons el cens del 2000, Margaret tenia 1.169 habitants, 401 habitatges, i 326 famílies. La densitat de població era de 48,6 habitants/km².
Dels 401 habitatges en un 41,9% hi vivien nens de menys de 18 anys, en un 60,8% hi vivien parelles casades, en un 16,5% dones solteres, i en un 18,7% no eren unitats familiars. En el 16,7% dels habitatges hi vivien persones soles el 4,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,92 i el nombre mitjà de persones que vivien en cada família era de 3,26.
Per edats la població es repartia de la següent manera: un 31,7% tenia menys de 18 anys, un 8,3% entre 18 i 24, un 30,9% entre 25 i 44, un 22,3% de 45 a 60 i un 6,8% 65 anys o més.
L'edat mediana era de 31 anys. Per cada 100 dones hi havia 92,6 homes. Per cada 100 dones de 18 o més anys hi havia 90 homes.
La renda mediana per habitatge era de 30.147 $ i la renda mediana per família de 32.019 $. Els homes tenien una renda mediana de 28.798 $ mentre que les dones 16.855 $. La renda per capita de la població era de 13.764 $. Aproximadament el 14% de les famílies i el 15,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Feitknechtita

La feitknechtita és un mineral de la classe dels òxids. Rep el nom en honor de Walter Feitknecht (Schüpfen, Suïssa, 14 de desembre de 1899 - Berna, Suïssa, 1975), professor de química de la Universitat de Berna, i investigador sistemàtic relacionat amb els minerals d'òxid de manganès. Va ser el primer en sintetitzar el compost.

## Característiques

La feitknechtita és un hidròxid de fórmula química Mn$^{3+}$O(OH). Es tracta d'una espècie aprovada per l'Associació Mineralògica Internacional, i publicada per primera vegada el 1965. Cristal·litza en el sistema trigonal.
Segons la classificació de Nickel-Strunz, la feitknechtita pertany a «04.FE - Hidròxids (sense V o U) amb OH, sense H₂O; làmines d'octaedres que comparetixen angles» juntament amb els següents minerals: amakinita, brucita, portlandita, pirocroïta, theofrastita, portlandita, pirocroïta, bayerita, doyleïta, gibbsita, nordstrandita, boehmita, lepidocrocita, grimaldiïta, heterogenita, litioforita, quenselita, ferrihidrita, feroxihita, vernadita i quetzalcoatlita.

## Formació i jaciments

Va ser descoberta a la mina Franklin, situada a la localitat homònima dins el districte miner de Franklin, al comtat de Sussex (Nova Jersey, Estats Units). També ha estat descrita a Mèxic, Sud-àfrica, Suïssa, Gal·les, Suècia i el Japó.

## Referències

* ↑ «Feitknechtite» (en anglès). Mindat. [Consulta: 7 abril 2021].
# Kuens

Kuens (italià Caines) és un municipi italià, dins de la província autònoma de Tirol del Sud. És un dels municipis del districte de Burggrafenamt. L'any 2007 tenia 319 habitants. Limita amb els municipis de Riffian, Schenna i Tirol.

## Situació lingüística

| Pertinença lingüística (cens 2001) | 97,10% alemany |
| Pertinença lingüística (cens 2001) | 2,90% italià |
| Pertinença lingüística (cens 2001) | 0,00% ladí |

## Administració

Llista d'alcaldes :
| Període | Identitat | Partit |
| 2004- | Alois Kuen | SVP |
# Monument a Mossèn Cinto Verdaguer (Girona)

El Monument a Mossèn Cinto Verdaguer és una escultura pública exterior del municipi de Girona inclosa en l'Inventari del Patrimoni Arquitectònic de Catalunya. És un monument format per un volum de pedra que presenta tres parts. El sòcol o basament que conté la pica de l'aigua. La font emmarcada, per un semicercle, amb una figura animal per on raja l'aigua i la part superior en forma de frontó circular amb un medalló amb la imatge del poeta Mossèn Cinto Verdaguer en el seu interior.

## Referències

* ↑ «Monument a Mossèn Cinto Verdaguer». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 febrer 2015].